Folketing
1997-10-22

Jeg kan da starte med at bekræfte det sidste, og det er så også svar til hr. Frank Aaen, som jo giver en udmærket skildring af mekanikken i det her. Det er jo rigtigt, at når vi skal hastebehandle det her, er det af hensyn til forskudsregistreringerne, fordi det teknisk set er sådan, at det her opkræves på samme måde som arbejdsmarkedsbidrag og ATP via de skattetræk, som arbejdsgiveren foretager i de konkrete ansættelsesforhold. Den problematik, hr. Frank Aaen rejser, er jo præcis med til at dokumentere, hvad det her handler om, og hvor skiftet fra regeringens udspil til det, vi nu diskuterer i dag, ligger, nemlig at vi har bevæget os fra en ekstraskat til en individuel pensionsopsparing, som selvfølgelig kan fradrages før skatteberegning. Det er præcis det, som Venstre har lagt vægt på, og derfor vil jeg da bare takke hr. Frank Aaen for så tydeligt nu i flere omgange at dokumentere, at Venstre har fået den indrømmelse, vi er gået efter, og dermed dementere det, hr.